Moja sućut, gospodine.
Teško je izgubiti nekoga koga volite.
Još teže kad je roditelj u pitanju.
Hvala. Ispričajte me.
Čekajte!
Znate, g. Chavez bio je jako drag.
Potreslo me kad sam čula što se dogodilo, ali...
- Što je ovo? - Pogledajte.
Prije negoli je vaš otac preminuo, htio je kupiti ovu kuću za vašu majku.
- Za njihovu 40. godišnjicu. - Samo malo.
On nije bio moj otac.
Bio sam mu financijski savjetnik,
ali smatrao sam ga svojim ocem.
Ondje! Ono mu je obitelj.
Doista vam je žao ili mi želite prodati kuću?
Molim vas! I meni je žao!
Mislila sam da će njegova djeca doći na bdjenje.
Htjela sam osobno porazgovarati s njima.
Kako izgledam?
Dobro. Ali nasmiješite se.
Tko vam je to rekao? Nema šanse, neće se dogoditi.
Dobra večer.
- Da? - Ja sam Jessa Baluarte.
Agentica za nekretnine.
Htjela sam vam izraziti sućut.
Hvala.
Prije negoli je vaš otac preminuo...
- Htio je kupiti ovu kuću... - Ozbiljno?
Na bdjenju za mojeg oca?
Zar ne vidite da naša obitelj tuguje?
- Ovo nije nepoštovanje... - Što?
Nemate ni trunke pristojnosti?
Zdravo, ja sam Ray Cruz, financijski savjetnik vašeg oca.
Zapravo, vaš je otac već dugo namjeravao kupiti tu kuću.
Mislio je da će vas to zbližiti.
Nismo razorena obitelj.
Na neki način...
Niste, ali... Uvijek je govorio
da ga ne posjećujete otkad živite vlastite živote.
Možda je roditeljski dom bio premalen ili ružan?
Mislio je, ako kupi novu kuću,
veću i raskošniju, da ćete ga češće posjećivati.
- Stvarno? - Žao mi je.
Ovo mi je prvi put da sam prodala tako veliku kuću.
Hvala na podršci.
Naravno. Naša se vrsta mora međusobno podržavati.
Naša vrsta?
Naša vrsta. Ambiciozni pojedinci.
Želimo imati isti status kao i naši bogati šefovi.
Srednja klasa koja se bori.
Zašto misliš da sam „srednja klasa”?
Htjela si prodati kuću na bdjenju.
Vidjela si priliku za zaradu i iskoristila je.
Želiš reći da sam gramziva?
Ne, želim reći da si odlučna.
I poštujem to.
Itekako.
Zašto?
Kakvo sranje!
- Zašto? - Sranje!
Kažeš to samo zato što mi želiš prodati osiguranje.
Nisam ti ništa prodao, zar ne?
- Znači, ovdje si zbog besplatne hrane? - Ne.
- Što onda želiš? - Tebe.
Molim?
Tebe.
Želiš li?
Ovdje? Zbilja?
- Što? - Zbilja ćemo to učiniti?
- Da. - Ovdje?
- Možemo ovdje.
Zbilja? Malo je skučeno.
Nije. Zar ti se ne sviđa ovdje, na vrhu svijeta?
Sviđa.
Mislim da sam vidjela Boga.
Hvala što si došao po mene i što ćeš me odvesti kući.
Idemo li nešto pojesti?
- Malo sam... - Gladna?
- Ajme! Zbilja? - Izvoli.
- Daj me nemoj! - O, da!
Mazili smo se.
- Mazili smo se? - Da.
Ne smijemo se maziti, zar ne?
Samo smo se mazili.
Što je bilo?
Naporno sam radila, no klijent je kupio kuću od drugog agenta!
Jessa!
Ne želim gledati!
Spremna za svlačenje?
- Uplašio si se! - Uplašila si me!
Izgubio si!
Marljivo sam radila, a onda...
- Što je to? - Ništa.
Što je to?
- Ništa! - Zezaš me?
- Da vidim! - Ne! Nisam još gotov!
- Da vidim! - Nisam završio!
Nije još gotov!
- Da vidim! - Čekaj da završim!
- Daj mi! - Nije još gotov!
- Da vidim! - Rekao sam ti da nije još gotov.
Nedavno sam opet počeo crtati.
Divan je!
- Zbilja? - Zaista je divan!
- Naravno, kad si ti divna. - Hoću reći, zbilja je dobar!
Zbilja ti dobro ide!
Zašto ne radiš nešto vezano uz umjetnost?
Ne mogu si to priuštiti. Umjetnost ne donosi zaradu.
Možda ću se time baviti kad budem bogat.
A do tada ganjam drukčiji san.
- A ti? Koji je tvoj san? - Moj san?
Čovječe... Samo malo.
Želim biti bogata.
Prljavo bogata, da mogu kupiti što poželim.
Vilu na tri kata s ovakvim pogledom.
Suvremenog dizajna, ali na fasadi će biti
viktorijanski detalji.
Grčki stupovi na ulazu
i dvostruka drvena vrata. Kad ih otvoriš,
dočeka te ogromno stubište i kristalni luster!
Želim bazen s mozaikom!
Želim baldahin, baršunaste presvlake i svilene zavjese!
- To je sve. - Ovakvu?
Molim?
Dobro, onda je to i moj san.
I ja želim takvu kuću.
- Kopiraš moj san. - Ne kopiram.
Znaš, Jessa, odrastao sam u sirotištu.
Nikad nisam imao vlastitu kuću.
Stoga zaista sanjam o vlastitom domu s nekim koga volim.
S nekim tko mene voli.
Učinit ću sve da ti ostvarim san.
Jer sada, i ti si moj san.
Jessa,
hoćeš li mi biti djevojka?
Ray, mene nije lako voljeti.
- Jesi li siguran? - Jesam!
Teško me voljeti jer želim učiniti još mnogo toga.
Dramatična sam i ćudljiva.
- Dosadit ću ti. - Sve ću podnijeti.
Zbog tebe.
Da budem s tobom.
Želiš li ti biti sa mnom?
Što je?
Da!
Da? To! Hvala ti, Bože!
Hvala ti! Volim te.
- To si rekao meni ili Gospodu? - Tebi!
Obećavam da ću ostvariti naš san.
- Obećavaš? - Obećavam.
- Obećavaš? - Da, obećavam.
- Ne plači. - Ne plačem.
Baš si dramatična.
KLASA ZA SEBE
Sranje! Kako izgledam?
Dobro. No odjeća ti je izgužvana.
Gospođa Adele iznenada je odlučila da danas želi razgledati kuću.
- Nisam je očistila. - Evo, dao sam sve od sebe.
- Samo im pokaži osmijeh. - Osmijeh? Neće upaliti...
Smiri se! Opusti se. Udah.
Izdah.
Još jednom. Udah.
Izdah.
Spremna si.
Pametna si. I zgodna.
- Možeš ti ovo. - Hvala ti. Idem.
- Dušo! - Da?
- Zaboravila si nešto. - Što?
Što? Reci mi!
Što je to?
Slavimo dvije godine! Sretna godišnjica!
Zbilja? Oprosti, zaboravila sam!
- Vrijeme leti! - Sve je u redu.
Što želiš večerati?
- Sladoled! - Od vanilije?
- Da! Volim te! - I ja tebe! Čuvaj se!
Kuću je dizajnirao poznati poljski arhitekt.
Kao što vidite, veoma je moderna.
Otvorenog koncepta i ugodnog ozračja.
Iza vas je blagovaonica...
- Gospođice? - Da?
Polakše, moja je žena želi osjetiti.
Ispričavam se.
Zašto je ventilator takav?
Kao da smo u skladištu!
Gospođo,
to je namjerno.
To je trend u modernoj arhitekturi,
čak i u inozemstvu!
- Zbilja? - Da.
Zastrašujuće.
Ovo je glavna spavaća soba! Predivna je, zar ne?
Svijetli zidovi i zemljani tonovi pristaju uz namještaj od drveta!
A odavde vidite ogromno dvorište
i jezerce s koi šaranima.
Pogledajte! Vaša vlastita oaza.
Zamislite se ovdje tijekom vikenda.
Djeca će ovdje veselo plivati
dok odrasli leže na ležaljkama
i pijuckaju hladna pića.
Lijepo je!
Kuća je lijepa na fotografijama, ali uživo je jako prljava!
Shvaćam, ispričavam se.
Tek sam dobila kuću na prodaju.
Zbilja mi je žao.
Kuća ima potencijala. Ali ne mogu shvatiti
njezinu vibru!
Mislim da je trebamo samo očistiti.
Dajte joj priliku.
- Dobro! - U redu.
Dogovorimo novi razgled.
Doći će moja starija sestra.
Zove se Regine.
Ako se njoj svidi, kupujemo!
Ali ako ne, onda ništa.
Dobro.
Buraz, oprosti što kasnim, gužva u prometu.
Kako ide?
Ray, moram te otpustiti kao svog financijskog savjetnika.
Zašto?
Što je s mojom investicijom u ProsperFast?
Nismo očekivali profit preko noći.
To je naša investicija.
I Jessa i ja uložili smo u to.
Onda smo svi najebali, buraz!
Otkud znaš direktora ProsperFasta?
Hansela?
- On mi je poput brata. Vjerujem mu. - Zbilja?
POLICIJA TRAŽI PREVARANTA
Zlobnici ovo izmišljaju.
Zašto bi nas Hansel prevario ako je bogat?
Bogat je jer je varalica!
Misliš da bogataši ne mogu biti varalice? Zbilja si tako naivan?
- Bok, dušo! - Bok.
- Sretna godišnjica. - Sretna godišnjica.
- Kako si? - Dobro.
Nemoj. Sva sam ljepljiva.
Put je bio grozan.
Bila sam izložena zagađenom manilskom zraku.
I bila je strašna gužva!
Kako je prošao razgled?
Za sada ništa od kupnje.
- Ali dat će mi drugu priliku. - Eto!
Ti si fantastična. I zato zaslužuješ ovo!
Zaboravila sam!
Rastopio se.
Već sam ti rekla da nam zamrzivač ne radi.
Ne hladi. Daj, dušo.
- Već sam ti rekla. - Ostavi, sutra ću popraviti.
Možda se pokvario neki dio.
Kako god.
Oprosti, dušo.
Oprosti?
Kako to misliš? To je samo sladoled.
Osim ako nešto ne kriješ od mene.
Ništa ne krijem.
Samo mi je žao što još ovako živimo.
- Ali sretni smo, zar ne? - Naravno.
- Sretna godišnjica! - Sretna.
- Volim te. - I ja tebe.
Hej! Vas dvoje, van!
U kakvu ste nas to prevaru uvukli?
Nije ni čudo! Prošla su tri mjeseca, a nemamo ništa!
Kažu da je to Hanselov način bogaćenja!
Deset godina!
Deset godina štednje uložila sam u ProsperFast! Što je sad ovo?
Neka šala?
Smirite se! Dobit ćete novac, samo budite strpljivi.
Upozoravam te.
Velik dio mog uloga došao je od šefa Gila.
Od šefa Gila! Čuješ li?
Uložio je jer si mu obećao zgoditak!
Samo moramo naći Hansela,
pa ćemo vam vratiti novac.
Policija ga ne može naći! Mislite da vi možete?
Ako šef Gil dozna da je prevaren,
oboje ste najebali.
Zar nisi provjerio Hansela?
Dušo, ti si rekla da uključimo i susjede, zar ne?
Nemojmo se optuživati.
Moramo vratiti 2,6 milijuna pezosa.
Ovo košta oko 20 000.
Sigurno ih želiš prodati?
Ako ih prodamo, dobit ćemo oko 50 000.
Imam ideju!
Moja je provizija gotovo tri milijuna.
Dovoljno da riješimo probleme.
Ali to je tvoj novac.
Neugodno mi je uzeti ga.
Imaš li drugu ideju?
Uzmi krpu i usisivač. Očistit ćemo je.
Jesi li dobro?
Jesam.
Dušo, oprezno s time. To je vrijedno!
- Ovo je vrijedno? - Da.
Ti si vrednija. Najvrednija.
- Što će ti toliko novca? - Raya su prevarili, tata.
Prevarili su nas.
Moramo vratiti dug, zato posuđujem novac.
Prevarili? Jessa, nisi ništa naučila od mene?
Rekao sam ti da ne ulažeš u to.
To je zato što te Ray obmanuo!
Ostavi ga! Dođi živjeti sa mnom na farmu u Samar!
Neću učiniti Rayu ono što je mama tebi kad su te prevarili.
Ja nisam takva, tata.
I volim Raya. Neću ga ostaviti.
Dobar dan, gđo Adele! Kako ste?
Zanima me ima li što novoga. Kad će vaša sestra doći pogledati kuću?
Na odmoru je?
Molim vas, javite mi ako se nešto promijeni.
Hvala vam. Bog vas blagoslovio.
Dušo, opusti se malo.
Salud, mi amor!
Ray! Otkud ti ovo? Iz kuće?
Trebaš si vidjeti facu! Pijan si ko letva!
Znaš, dušo, zaslužila si ovo.
Mi smo ovo zaslužili! Ovo je naša uranjena proslava.
Netko će sigurno kupiti ovu kuću. Divna je!
Ovu? Da!
- Tako si pijan! - Pijan?
- Zar nemaš povjerenja u mene? Ja, pijan? - Da!
- Ti si pijana! - Ja?
Ja sam pijana?
Pogledaj se! Izgledaš poput razmaženog princa!
Pun si budalaština!
Što još želite, princezo?
Sve ću vam dati.
Baš si mustra, zar ne?
Bio si rekao da ćeš učiniti sve da dobijem svoju kuću iz snova.
Što se dogodilo?
Gdje je?
Bio si zbilja sladak, zavele su me tvoje riječi.
Upecao si me!
Dosad smo već trebali živjeti u ovakvoj kući!
Ali ne! Ne živimo!
Zapeli smo u onom znojnom, oronulom stanu.
Zaboga! Kad se seksamo, sve je ljepljivo!
Masno je! To nije moj život!
Ali ne mogu te ostaviti.
Eto, rekla sam. Ne mogu te ostaviti.
Zato što me razumiješ!
Znaš kako me uzbuditi.
Znaš sve o meni.
Usrećuješ me, iako si takav.
- Žališ li što si me odabrala? - Ne.
Ne znam.
Što to radiš? Ray!
Ray.
- Možemo li se samo opustiti? - Ray.
Moj Bože!
Tko su oni?
Što to rade?
Segovia je već prodala kuću?
Onda su nam to novi susjedi.
Bok!
Dobro jutro.
Zapravo, već je popodne.
Ja sam Madeline Montecillo.
Ovo je moj suprug, glavni načelnik policije Fidel Montecillo.
Umirovljeni.
Živimo u susjedstvu.
Ti i tvoj muž novi ste vlasnici kuće Kasiopeja 12?
- Muž? - Da!
Sama sam ovdje.
Vidjeli smo vas sinoć u bazenu!
Samo ću reći da je to zanimljiv način
krštenja kuće.
Psiću, daj!
Dobro došli u Vineyard Hills!
Ovo je poklončić od nas.
Belgijske čokoladne praline.
Napravile smo ih moja kći Carlotta i ja!
Za vas!
Hvala.
- Ajme! - Ispričavam se.
Hvala.
- Hvala. - Čekaj!
Ovo je bila veličanstvena kuća dok je gđa Segovia živjela u njoj.
No kad se odlučila preseliti u Europu,
kuća je izgubila svoj sjaj.
- Zapravo, nismo... - Dušo, još je uređuju.
Sigurno će je renovirati. Tek su se uselili.
Ti si sigurno glava kuće!
Bok, susjede!
Dobro jutro.
Već je popodne.
Vidiš? Na istoj smo valnoj duljini!
Trebamo biti prijateljice!
Mogli bismo ih pozvati na zabavu u ladanjski klub.
Zabava pod maskama! Želim da dođete!
Ne, ne možemo! Zato što...
- Tko je ćelavac? - Šuti.
Nemamo maske. Nismo ih stigli nabaviti.
Nema potrebe! Ne trebate doći maskirani.
Bitno je da upoznate druge vlasnike.
Samo što...
Nećete moći osvojiti novčanu nagradu.
Novčanu nagradu?
Kućanstvo s najboljom maskom
osvaja 100 000 pezosa!
Stotinu tisuća.
Poznaješ je?
Mislila sam da je zabava samo za stanare.
- Dušo. - Dušo.
- Pogledaj njihove maske. - Dobro da sam posudio ove kostime.
Od bivšeg klijenta, sjećaš se?
- Odjenimo se. - Zbilja ćemo to učiniti?
Pretvarati se?
Za sto tisuća pezosa možemo bar pokušati.
Izvarat ćemo vlasnike kuća.
- Vlasnike kuća! - Nije tako.
Nije da...
Njima ne treba novac. Nama treba.
Dušo, molim te, pokušajmo. Molim te.
- Ne mogu ja to. - Mi to možemo.
Računam na tebe.
Dobra večer, dame i gospodo!
Dobro došli na petu kostimiranu zabavu u Vineyard Hillsu!
U organizaciji Udruge stanara Vineyard Hillsa.
Večeras je posebna večer jer je naša tema
Spasimo Majku Zemlju!
SPASIMO MAJKU ZEMLJU
Gospodin Theo i gđa Danica Divinagracia!
Obitelj Tanjuatco na čelu s g. Gerryjem i gđom Ivy Tanjuatco!
Gospodin Blue Jimenez i gđa Carlotta Montecillo-Jimenez!
I na kraju, ali ne manje važni, g. Kiefer i gđa Penelope Regalado.
Dušo, zašto nismo na popisu?
To smo mi! Ja sam Penelope, a ti Kiefer!
Tko su oni?
Jesu li novi?
Što su to odjenuli?
To su žlice?
Penelope, želim da upoznaš moje frendice.
Ruby, Genevieve, Elise i Lavinia.
One su bile prve vlasnice kuća ovdje u Vineyard Hillsu!
Tako je! Mi smo došle ovamo 2012.
Ovdje smo tada bile samo Elise i ja.
Istina! Oduševljena sam što naša zajednica raste.
Sve uzorni građani!
- Drago mi je! - Drago mi je.
Što?
Bok.
Zdravo, ja sam...
- Ja sam g. Wendell Tecson. - Zdravo.
Predsjednik sam Udruge stanara Vineyard Hillsa.
Želio bih vam osobno, srdačno
i službeno izraziti dobrodošlicu u naše skromno selo.
- Zar ne, djevojke? - Da.
Dobro došli.
Usput,
tko vam je napravio kostime?
Tako su neobični!
Ja, gospodine.
Zanimljivo.
Navijam za vas.
Sretno i uživajte u večeri.
- Živjeli. - Živjeli!
U redu! Imamo dva para finalista!
Gospodin Blue Jimenez i gđa Carlotta Montecillo-Jimenez!
Ajme!
I na kraju, ali ne manje važni,
g. Kiefer i gđa Penelope Regalado!
Dođite naprijed.
- Ajme! - Fantastično!
U redu!
Dobro!
Blue i Carlotta! Što nam možete reći o svojim kostimima?
Cvijeće. Tko ne voli cvijeće, zar ne?
Lijepo je, šareno i mirisno.
Zar ne, srce?
Ne mogu zamisliti svijet bez cvijeća.
Ako želimo spasiti planet, moramo posaditi više cvijeća.
Hvala vam!
Što ćemo reći?
A g. Kiefer i gđa Penelope?
Želimo ugodnu večer našim sustanarima u Vineyard Hillsu.
Moj suprug i ja oduševljeni smo što smo dio ove živahne
i socijalno osviještene zajednice.
Kad smo doznali da je tema zabave spas planeta Zemlje,
pomislili smo kako je prikladno da tema naših kostima bude
umjetnost od recikliranih materijala.
Želimo pokazati da tuđe smeće
može biti i umjetničko djelo.
Ako osvijestimo vlastiti ugljični otisak,
dvaput ćemo razmisliti prije korištenja jednokratne plastike.
Reciklaža je kralj!
Bravo!
Hvala vam.
Da ne odugovlačimo,
pobjednici pete zabave pod maskama Vineyard Hillsa
nisu nitko drugi doli
g. Kiefer i gđa Penelope Regalado!
Čestitke!
Čestitam vam.
- Rekao sam ti da ćemo pobijediti! - Kostimi su super!
Postali su još ljepši zbog tvog govora.
Kako? Ponovi.
Šalim se.
- Sranje. - Što je?
Čije je ime na čeku?
Tvoje. Gledaj.
To je moje pravo ime. Zar neće doznati...
Neće.
Rekla sam im da je Raymond Cruz naš financijski savjetnik.
Dali smo mu punomoć da upravlja našim sredstvima.
Kvragu, baš si pametna!
Čekaj, kome ćemo prvo platiti?
Šefe Gile, došli smo platiti.
- Koliko imate? - Sto tisuća.
Kvragu!
Prokletstvo!
Dao sam vam pola milijuna,
a vi mi donosite samo 100 000?
Šefe Gile, to je sve što zasad imamo.
Naći ćemo način i vratiti vam ostatak.
Kada?
- Odgovorite! - Za tri mjeseca.
- Dajte nam tri mjeseca. - A gdje je naš novac?
Čekajte. Smirite se! Sve ćemo vam vratiti.
I nas su prevarili! Molim vas...
Dosta!
Imate dva mjeseca da platite.
Ne samo meni, već svima.
Ako ne budete platili, oboje ću vas baciti s krova.
- Živio šef Gil! - Živio šef Gil!
Šef Gil...
Gospođa Adele rekla je da njezina sestra dolazi za mjesec dana.
Stignemo se još pretvarati da smo Penelope i Kiefer.
Zbilja ćemo to provesti u djelo?
Plan je ovakav.
Organizirat ćemo zabavu za useljenje i pozvati sve iz Vineyard Hillsa.
Prodat ćemo poklone koje donesu.
Zbilja nemamo neki drugi način?
Trebamo 2,5 milijuna. Nemamo izbora, moramo se pretvarati.
A što ako pronađem druge klijente? Onda...
Ray, budimo realni. Misliš da će ti netko vjerovati nakon prevare?
Misliš da neće doznati?
Zato, ako se odlučimo na ovo,
moramo to dobro izvesti.
Naše biografije. Obrazovanje. Popis uspjeha. Vještine.
Naša priča.
Kad smo se upoznali, kad smo se zaručili,
kad smo se vjenčali, kamo smo išli na bračni put.
Moraš biti samouvjeren kako bi povjerovali.
Što ako ne donesu poklone?
Na kraju ćemo morati prositi?
Budi optimist. Donijet će poklone.
Gospođo, došli ste!
Naravno, mi smo vaši susjedi prijatelji.
I donijela sam nešto za poklon!
Ajme, niste trebali!
- Što ako ne bude dovoljno to što donesu? - Onda ćemo plesati za njih.
Jedan, dva... Baci!
- Samo bacim? - Tako!
Čekaj, onda će svi početi bacati novac?
Da! Vidjela sam to kad sam bila mala.
Ako su Kiefer i Penelope već vjenčani,
zar ne trebaju vjenčano prstenje?
Jebote, u pravu si.
Ovi! Izgledaju skupo. Koliko koštaju?
Stotinu po prstenu.
Stotinu?
- Bolje pleši! - U redu, evo, gledaj!
Je'n, dva.
Frendice!
Dečki! Unesite to.
Zašto si tako nervozan? Smiješi se!
To je televizor?
Sjetila sam se nečega.
Osnujmo zakladu. Zatim ćemo tražiti dobrovoljne priloge.
- Dušo... - Ti si to rekao, zar ne?
Njima ne treba novac. Nama treba.
Zbilja nam treba taj novac.
Što je ovo? Tko su oni?
- Naši učenici. - Učenici?
Smijemo li rabiti slike djece? Otkud ti?
Opusti se. To je UI.
Dušo... Zajedno smo u ovome, u redu?
Dok smo god zajedno, sve će biti u redu, zar ne?
- Jessa... - Tiho!
Penelope.
Zovi me Penelope.
Kao što sam rekla, svi dolaze iz siromašnih zajednica.
Tužno je to. Kad smo pitali djecu, rekli su da bi radije pomagali roditeljima
u polju ili u ribolovu nego išli u školu.
Kako se ne bi morali brinuti, osim što im plaćamo školovanje,
Kiefer i ja obiteljima šaljemo novac
da se djeca mogu usredotočiti na školovanje.
Ovo mi mnogo znači!
Super!
Da?
- Kako možemo pomoći vašoj misiji? - Da!
- Dobro pitanje. - Da!
Zna li netko što je kuratsa?
- Što je to? - Što je to?
- Kuratsa! - Neka netko progugla...
Kiefere! Pokaži im!
U tatinoj pokrajini,
kad skupljamo novac, radimo to plesom.
Impresivno!
- Vrlo su šarmantni. - Da. Gledaj.
- Šarmantni su, zar ne? - Da!
Kakav prekrasan par!
Da.
Tako su graciozni!
Ako želite donirati, bacite novac na plesni podij.
Učinite to sada!
Gđa Lavinia! Naša srećonoša!
- Gđa Madeline dopustit će joj da pobijedi? - Naravno da neće!
Slobodno nam se pridružite. Hajde!
Pridružite nam se! Tako je! Da!
- Za djecu! - Za obrazovanje!
Da!
...46, 47, 48!
248 000! Dvaput po 40 000.
Plus 248 000 iznosi 328 000.
Ako prodamo poklone za useljenje,
skupit ćemo još 300 000.
Dakle, imamo oko 630 000!
To! Hvala Bogu!
Još 1,9 milijuna i možemo platiti svima u Sunshineu!
Vrijeme koje sam provela družeći se
s bogatim prijateljicama na faksu bilo je korisno.
Zbilja si dobra. I zgodna.
- Što je? - Ništa.
Što je? Ponašaš se ludo.
Ništa, vrlo si zgodan u tom odijelu.
Izgledaš poput... modernog princa.
Što radiš?
Što je ovo?
Hej!
Misliš da sam zgodan u ovome? Ili sam zgodniji gol?
Nemoj. Ne.
Ostani u ovome. Želim to.
Molim?
Ostani u ovome. Osim toga, zbilja sam umorna.
Umorna sam.
Što ako...
Opusti se. Pusti mene da sve odradim.
- Daj! - Samo legni.
Može? Molim te.
Dobro.
- Volim te, dušo. - I ja tebe, Kiefere.
Kiefer.
Dobro jutro, mužiću!
- Tek si se probudio? - Da.
Baš si zgodan. Želiš li jesti?
Dobro se snalaziš ovdje.
Da! Što želiš?
Sir iz Španjolske? Ili iz Francuske?
Kruh od kiselog tijesta?
Imamo li pan de sal?
Šalim se!
Može kruh.
- Od kiselog tijesta? - Kruh od kiselog tijesta.
Gđa Madeline pozvala me u spa. Rekla je da ona časti.
Idi! Uživaj. Jer nakon ovoga
opet ćemo sami raditi maske za lice.
Nakon ovoga, opet ćemo jesti pan de sal.
Što ti je? Kvariš raspoloženje.
Oprosti. Ja ću to odnijeti.
Idi, spremi se za spa.
- Gospodine Tecson. - Dobro jutro, Kiefere.
- Dobro jutro. - Oprosti što nisam mogao doći.
Na vašu jučerašnju zabavu.
Nadam se da nije prekasno da vam donesem poklon za useljenje.
Kamo da ga stavim?
Ovamo.
Hvala, gospodine.
Ovo je slika novog umjetnika.
Sviđa li ti se?
Ako ti se sada ne sviđa,
pričekaj da joj cijena poraste.
Mogla bi porasti.
Čak na četiri milijuna.
Onda je možeš prodati.
Zašto bih je prodao? Ovo je poklon.
Bavim se kupoprodajom umjetnina. Neću se uvrijediti.
Ako imate kakvih slika kojih se želite riješiti, poput ove...
mogli bismo surađivati.
Zapravo, i ja pomalo slikam,
ali iz hobija.
- Iz hobija? - Da, gospodine.
Znaš, tako počne puno uspješnih poslova!
Zašto ne dođeš igrati golf s nama?
Možemo raspravljati o tvojoj umjetnosti
i poslu.
Opa! Bravo, Kiefere!
Rekao si da nikad nisi igrao golf.
Zbilja ti dobro ide!
Imao sam sreće.
Da, Kieferu se posrećilo.
Idući put idemo jahati. Igrati horseball ili polo.
- Rasturit ću te. - Naravno! Kad budem imao vremena.
Jesi li kad pomislio da svoje slike ponudiš na dražbi?
Kakve slike obično traže?
Znaš, Kiefere, bogataši žele kupiti
ono što ne viđaju svaki dan.
Obrađivanje zemlje.
Siromaštvo. Domorodački rituali.
Savršeno, to su obično teme mojih slika.
A portreti?
Imaš predivnu ženu, slikaš li je kad?
Naravno, ona je moja muza!
Zar ti... pozira?
Sigurno ti pozira, zar ne?
Kužiš me?
Kad smo se Fidel i ja upoznali,
stalno smo se ševili poput napaljenih zečeva!
Ali kako vrijeme prolazi, ohladio se.
Barem si imala tu romantičnu fazu.
Georgeu i meni roditelji su dogovorili brak.
Kao u srednjem vijeku.
Tebe tvoj muž barem ne vara.
Jesi li ga pitala o tome?
Zašto? Da bi mogao to bolje skrivati?
Seronja.
Oprosti, Penelope.
Ne možeš se poistovjetiti s nama.
Oprosti mi.
Sve sam im ispričala.
O onome što smo Fidel i ja vidjeli
što ste Kiefer i ti radili noć prije nego što smo se upoznali!
Rekli ste im da...
Ne trebaš se sramiti!
Tvoj se brak čini savršenim.
Bogata si, no ipak
i dalje osjećate međusobnu strast. Kako?
Reci nam vašu tajnu!
Hajde, Penelope!
Pa...
Zapravo, moram vam nešto reći.
- Dušo! - Dušo!
Što je to?
Ovo je za moj portfelj koji je tražio g. Tecson.
Ovako možemo još više zaraditi.
- Što misliš? - Dođi!
- Pokazat ću ti nešto. - Što?
OPERACIJA SEKSUALNA TERAPIJA
Dušo... Što je ovo?
Doznala sam
da su ovdje svi parovi u braku zbog novca.
Zbog spajanja obiteljskih poslova. Nekretnina. Poreznih olakšica.
- Pa? - Pa?
Možemo zaraditi na njihovim dosadnim brakovima.
U redu, frendice.
Kad smo se Kiefer i ja upoznali,
otišli smo na terapiju za parove u Njemačku.
To je spoj znanstvenih teorija i ezoterične mudrosti
različitih domorodačkih kultura. Nevjerojatno je učinkovita!
Reci nam!
Kiefer i ja imamo licencije za održavanje takvih seminara.
- Želite li sudjelovati? - Naravno!
Spremne smo platiti koliko treba!
Platit ću!
O čemu pričaš?
- Ne znamo ništa o... - Jednostavno je.
Ti voliš mene, ja volim tebe.
Imamo li problem?
Vidiš, nemamo! Kiefer i Penelope,
stručnjaci za ljubav
i romansu! Zar ne?
Dobro došli na prvi od sedam dana terapije za parove.
Ako ste spremni vratiti
vatrenu strast u svoj brak,
želim da svi povičete: „Los geht's!”
To znači „hajdemo” na njemačkom.
Jedan, dva, tri!
Los geht's.
Glasnije!
Los geht's!
Kiefer će podijeliti komplete za sudionike.
Uključeni su u paket koji ste platili.
Koliko ih se prijavilo?
Deset parova. To je 90 000 pezosa po paru.
Ukupno 900 000 pezosa.
Sad izvadite svetu krpu iz svog kompleta
i osjetite njezinu teksturu.
Stavite je na glavu
i pogledajte duboko
u partnerove oči.
Pustite da oči govore.
- Nije puknuo! Jače! - Ne želi puknuti!
Tri, dva, jedan! Los geht's!
Momci, gurajte jače!
Sad govorite dodirom.
Desnom rukom uštipnite partnera za lijevi obraz.
Osjetite partnerovu energiju.
Osjetite njegovu dušu.
Lijevom rukom uštipnite partnera za nos.
Jače!
Sad vrištite jednu minutu! Hajde!
Glasnije!
U redu, sretan posljednji dan!
Nadam se
da će se strast vratiti u vaše brakove.
Da!
Lijepo.
Nadam se da ćete imati sretan brak poput Kiefera i mene.
Ostavljam vas s Penelope. Idem po potvrde, u redu?
Bok!
Gospodine! Kad ste ušli? Nisam vas vidio.
Bio si zauzet sa seminarom, nisam htio smetati.
Ima li napretka s portfeljem?
Samo dovršavam. Još malo pa gotovo.
Kontrola kvalitete.
Jebemu! Znaš,
nisi samo dobar. Odličan si!
Mislite?
Sve stvari na ovom planetu zapravo su različiti oblici vibracija.
Zar ne?
Zato sada želim
da jednostavno vibrirate!
- Da vibriramo? - Da, vibrirajte!
Ovako!
Tako!
Hajde! Učinite to! Vibrirajte!
Osjetit ćete kako vam se dolje bude osjetila.
Tako je! Vibrirajte. To!
Osjetite vibracije.
Vibrirajte! Ne prestajte!
Čekajte ovdje.
Halo, gđo Adele?
Moja je sestra stigla.
Želi odmah pogledati kuću.
Odmah?
Gospođo? Mislim da je to prenaglo.
Regine je spontana osoba.
Ako je sad ne pogleda, sumnjam da će opet imati vremena.
Stiže za jedan sat.
Za jedan sat?
U redu.
Zašto ne bismo pokazali tvoje nove slike
na grandioznoj izložbi?
Vrijeme je da filipinska umjetnička scena dozna
za maestra Kiefera Regalada!
Maestro Kiefer Regalado!
Zaslužujem li to?
„Zaslužujem li to?”
Naravno da zaslužuješ, jebote!
Zato želim organizirati tvoju izložbu.
- Ray! - Dušo?
Gospodine...
Tko je Ray?
Rekla sam: „Hej!”
Loše čujete. Dođi, moram ti nešto reći.
- Ispričavam se. - Doviđenja!
- Što ćemo? - Ne znam.
Pošaljimo ih kući. Reći ćemo da je hitni slučaj.
Ne, to je neugodno! Platili su za ovo!
Što ćemo? Ne smiju nas ovdje zateći!
- Što ćemo? - Imam ideju.
Dame i gospodo!
Prestanite vibrirati.
U redu?
Kako nam je ovo posljednji dan,
umjesto grupne fotografije
što kažete na grupnu sliku u ladanjskom klubu?
Slažem se!
Slika kako bismo zapamtili ovo fantastično okupljanje.
Zar ne?
Može?
Onda dobro. Hajdemo. Idemo u ladanjski klub.
- Krenite, momci. - U redu.
Ljigavče!
Idemo.
Ovo dugo traje.
Bole me obrazi.
Učini to zbog glamura, mama.
I da smanjiš masnoću.
Dobar dan, gđo Mojave. Ja sam Jessa Baluarte.
Dobro došli u Kasiopeju 12!
Zovi me Regine. A on je Giovanni.
Ovu je kuću dizajnirao poznati poljski arhitekt.
Kao što vidite, vrlo je moderna.
A pogled...
Neka Giovanni obavi svoj posao.
- Molim? - On će odlučiti je li kuća prava.
Kako znate sviđa li se Giovanniju kuća?
Kao vegetarijanka i potomak tradicionalnih duhovnih vođa,
imam duhovnu vezu sa životinjama.
Giovanni će mi reći.
- Što je to? - Zašto?
Giovanni nikad ne laje. Osim ako nešto ne nađe.
Ili nekoga!
Giovanni!
- Što je ondje? - Radna soba.
- Netko je unutra? - Nije, gđo Mojave. Sama sam ovdje.
Kuću su zaposjeli zli duhovi! Čak i Giovanni to zna!
Ne! Griješite! Giovanni, griješiš!
Kuća je posvećena!
Reći ću sestri da je ne kupuje!
Molim vas! Dajte mi novu priliku!
Dogovorimo još jedan razgled!
- Idemo, odmah! - Giovanni!
Deset, devet,
osam, sedam, šest, pet,
četiri, tri, dva, jedan!
Koji je to kurac?
Jebote!
Gdje sam ja?
Ovdje.
Nevjerojatno!
Bravo!
- Kiefer me ne prestaje oduševljavati! - Što?
Samo ovakva djela izložena su
u Galerie des Merveilles u Francuskoj
i u Palazzo Ca' d'Oro u Italiji.
- Nema šanse. - O, da! Da! Bravo!
Čast je biti dio tvojeg remek-djela.
Želim je kupiti. Koliko košta?
U redu! Ljudi! Ljudi...
Postoji otmjeniji način za ovo.
Zašto ne bismo održali...
Dražbu!
Dvadeset tisuća!
Dvadeset pet tisuća.
- Četrdeset tisuća! - Pedeset tisuća pezosa!
Pedeset pet tisuća!
Sedamdeset pet tisuća!
Sto tisuća!
Sto dvadeset tisuća!
- Dvjesto pedeset tisuća pezosa! - Dvjesto pedeset tisuća!
Prodano!
- Dušo, gđa Regine već je otišla. - U redu.
- Bok, društvo! Vidimo se! - Bok! Čuvajte se.
Bok! Čuvajte se!
Voilà! Još 750 000 i riješili smo sve probleme!
Otkud ti to?
- Od... - Čekaj!
Jebemu, gđa Adele.
Čekaj. Halo, gospođo?
Razgovarala sam sa sestrom. Kupit ćemo Kasiopeju 12.
Uselit ćemo se iduće godine, stoga pripremite kuću!
- Molim? - Kuća je moja!
Ali sestra je rekla da joj se ne sviđa.
Predomislila se.
Kad je došla kući, Giovanni nije prestajao lajati.
Tako joj govori da kupi kuću. Čudno, zar ne?
Pripremite dokumentaciju i nazovite kad bude spremna. Bok!
Što je?
Gđa Adele kupit će kuću.
Dušo, čestitam! Ozbiljno?
Čestitam!
Znači da ćemo napokon sve moći isplatiti.
I ostat će nam dva milijuna.
Napokon možemo prestati s ovime!
Čestitam, dušo!
Odlična si!
- Jesi li dobro? Hej! - Jesam.
Čestitam.
Poslije sto godina!
A hvala?
Ajme! Ti bi trebao biti zahvalan što te nisam prijavila policiji.
Očekuješ zahvalu? Glup si? Je li ovo božićni poklon?
Šefe Gile!
To je sve?
Naravno, šefe Gile!
Rekao sam da nećemo pobjeći.
Nemoj više nikog prevariti, dobro?
Svi samo nastojimo preživjeti.
Koji je tvoj plan?
Uzdržavat ćeš Jessu prevarama? Imaš sreće što te nije ostavila.
Čestitam na prodaji. Sigurno si dobila veliku proviziju.
Kad ćeš rezervirati let? Ovdje je bolje!
- Hej! - Oprostite!
Sve ste isplatili, zar ne? Onda dođi k meni!
Ostavi Raya već jednom! Osim ako radije ne želiš tako živjeti.
Dušo!
TATA VIDEOPOZIV
Tata, nazvat ću te poslije. Bok.
- Da? - Kupio sam nam pan de sal i banane.
Hajdemo doručkovati.
Prvo idem oprati rublje.
- Pomoći ću ti. - Ne treba. Samo ti kreni.
Kruh bi se mogao upljesniviti.
Nisi sišla.
Nisi ništa jela.
Želim te nešto pitati.
Što te muči? Doima se ozbiljno.
Što je? Reci mi.
Razmišljam o tome...
Razmišljam o tome što će sad biti s nama.
Možda...
Možda odem k tati.
Odlaziš?
Moram razmisliti o svom životu, Ray.
O svom životu?
Evo. To je to. Vratio se u normalu.
U normalu? I to je to?
To je to.
Ray...
Ray, što je to?
Jessa, znam da nismo još ostvarili snove.
Ali dok smo god zajedno, možemo sve.
Kako?
Kako? U redu, recimo da pristanem.
Kako će izgledati naš život?
Ovako?
Ne znam. Ako želiš, možemo početi ispočetka.
Pronađimo drugi stan. Imamo još dva milijuna...
Ray, ja imam dva milijuna.
Ja imam dva milijuna pezosa. Ja.
Ali, Ray, to je ništa.
Recimo da pristanem.
Imat ćemo obitelj, djecu.
Kako? Otkud nam novac?
Zaposlit ću se. Radit ću bilo što.
Bilo što? To je tvoj plan?
Kakav je to plan, Ray?
Zapitaj se.
Gdje ćemo biti za pet godina?
Bit ćemo zajedno. Zašto je ovo postao razgovor za posao?
Zato što si mi obećao da ćeš ostvariti naše snove.
To si mi stalno govorio.
Želim znati kako.
Ne znam.
Samo znam da te volim.
I da ti voliš mene.
Zar nije to san? Da ostanemo zajedno bez obzira na sve.
Još tako misliš? Nakon svega što smo prošli?
Možda je tebi to dovoljno. Ali, Ray, meni nije.
Ne želim ovakav život.
Zar me više ne voliš?
Ray, volim te.
Ali ovo mi je teško
jer imamo drukčije poglede na život.
Ne znam mogu li i dalje vjerovati tebi i tvojim obećanjima.
Jessa, žao mi je.
U pravu si.
Čekala si dugo da održim obećanja.
Već sam ti rekao...
da neću odustati od tebe.
Jessa, ne odustaj od mene.
Nadam se da ćeš ga jednom moći nositi.
Dušo, kamo ideš?
Dobro jutro! Ima li koga?
Idete nekamo?
Da pogodim. Odmor!
U redu. Prije nego što odete,
htio bih ponuditi poslovnu suradnju.
Sad nije pravi trenutak.
Radi se o Kieferovoj izložbi.
Dosjetio sam se kako da izložba bude još uspješnija!
Tako ćemo još više zaraditi!
Nastavit ćemo ovako,
samo nemoj otići.
Penelope odlazi?
Napušta te?
Ali vaš je brak savršen!
Možda možemo porazgovarati.
Što kažeš, Jessa?
Moram ići.
Kako ste me nazvali?
Čuo si, zar ne? Rekao je...
Dovraga!
Dosta mi je ovog pretvaranja!
U redu.
Oboje, izađite iz kuće.
Jessa Baluarte.
Raymond Cruz.
- Gospodine... - Ne prilazi mi.
Onamo.
Okrenite se prema prozoru.
Hajde!
Učinite što kažem ili ću pozvati policiju.
Vi podli, ljigavi lovci na klasu iznad sebe.
Bome ste uspješno nasamarili ljude iz Vineyard Hillsa.
Kad bi barem znali tko ste uistinu.
Jebeni oportunisti, prevaranti, varalice!
Impresioniran sam!
Pogotovo kad ste smislili onu jebenu lažnu zakladu!
Koju ćemo, usput rečeno, iskoristiti.
Okrenite se.
Evo plana.
Imat ćemo izložbu s Rayovim...
Ispričavam se,
sa slikama maestra Kiefera.
Pozvat ćemo najbogatije,
one s vrha,
onaj jedan posto!
I reći ćemo im da će uplaćena sredstva
od prodaje tvojih slika ići u zakladu.
Kako ste doznali?
Slučajno.
Giovanni! Što je ondje?
- Radna soba. - Ima li nekoga u njoj?
Nema, gospođo! Sama sam ovdje!
Nije me briga za vaše laži
dok god surađujemo. Zapravo,
želim iskoristiti vaše talente za varanje.
Pogotovo tvoje.
Tvoju rječitost.
Sjećaš se zabave pod maskama?
Tvoj veliki govor o ugljičnom otisku i recikliranju.
To ćemo iskoristiti!
Tvoju rječitost, tvoju...
Zašto radite ovo?
Zašto?
Zbog novca.
Moći.
Novac je moć.
Svi ovdje u Vineyardu, svi koje ste prevarili, imaju oboje.
Znate li kakve će optužbe dići protiv vas kad doznaju
za sve što ste učinili?
Gospodine, nemojte nas izdati.
Trebao nam je novac. Bili smo u škripcu.
Kako dijelimo lovu?
Jessa je spremna na igru!
S obzirom na to da sam u prednosti,
80 prema 20.
Ako pristanemo, nećete nikomu ništa reći?
A kad sve završi, pustit ćete nas da odemo?
Dogovoreno.
Što je prikazano na ovoj slici?
Zbilja moramo učiniti što g. Tecson kaže?
Odat će nas! Zar želiš u zatvor?
Nije li ovo gore od onoga prije?
Jessa...
Nađimo drugi način, molim te.
Nema drugog načina, Ray.
Nakon ovoga, svatko ide svojim putem.
Vrati se poslu.
Prije sedam godina Kiefer je otišao na odmor u ruralne...
U ruralne dijelove Arayata u Pampangi.
Dobro došli na ovu posebnu izložbu
koja prikazuje djela vizualnog umjetnika u usponu,
mojeg supruga Kiefera Regalada.
Kako su moj umjetnik i njegova
predivna žena?
Moglo bi potrajati dok ne završim slike, možda neće biti...
Ne! Mislite da ne znam što radite?
Odugovlačite.
Žao mi je, ali siromašni ste.
Ne možete si priuštiti odugovlačenje.
Radi svoj jebeni posao, odmah!
Ray?
O, ne.
Ray.
Zašto si sam ovdje?
Ne približavaj mi se.
Ozlijedit ćeš se.
Dosta s ovime. Dosta je.
Prestani.
Jesi li dobro?
Možemo li zaista ovo izvesti?
Nije li tvoj otac izgubio sve zbog prevare?
Koji nam se kurac dogodio?
Sad smo mi varalice.
Ray.
Kvragu, za sve sam ja kriv.
Oprosti.
Dođi. Smirimo se.
Pogledaj me.
Prebrodit ćemo ovo.
Možemo mi to.
Dok smo god zajedno,
možemo sve. Zar ne?
Smiri se. Udah.
Izdah.
Udah.
Izdah.
Udah.
Izdah.
Udah.
Izdah.
Da, gospođo.
To želite? U redu.
Hajdemo se fotografirati. U redu.
Hej, kako ste?
Cijenjeni gosti i ljubitelji umjetnosti,
dobro došli na ovu posebnu izložbu
na kojoj su prikazana djela vizualnog umjetnika u usponu,
mojeg muža
Kiefera Regalada.
Naravno, ovaj događaj ne bi bio moguć bez pomoći
cijenjenog trgovca umjetninama g. Wendella Tecsona.
Sav prihod od ovog događaja ide u Zakladu Sunshine,
za poticanje obrazovanja
i pomoć siromašnoj djeci.
Ako želite kupiti Kieferova djela,
obratite se g. Tecsonu.
Ako imate pitanja što se tiče umjetnosti
ili tehničkih aspekata remek-djela g. Regalada,
slobodno pitajte mene ili g. Kiefera nakon što završi vođena tura.
Počnimo.
Živjeli.
Nakon ove izložbe, želim da naslikaš još slika.
Prodat ću ih aukcijskoj kući i reći da sam ih kupio za 500 000.
- Prodat ćemo ih za 700 000. Onda... - Mislio sam da je ovo zadnje.
- Razgovarali smo... - Ne.
Ray, znam istinu o tebi.
A istina vrijedi tvojeg života.
Zdravo!
- Wendelle! - Gospođo senatorice.
- Došli ste. Hvala vam! - Pa naravno!
Kiefere, upoznaj gospođu senatoricu Leah Lamarozu.
- Drago mi je, Kiefere. - Dobra večer.
Sve je predivno.
Znaš, trebamo mural za novo krilo Palače Senata.
Podržat ću te!
Fantastično!
- Wendelle! - Zdravo, gospodine!
Kiefere, ovo je dr. Hubert Decena.
Generalni direktor Međunarodnog muzeja vizualnih umjetnosti u Manili.
Od idućeg tjedna dolaze nam delegati iz raznih država.
Želio bih pozvati g. Regalada da održi niz mjesečnih predavanja
na našem nadolazećem simpoziju...
- Sranje. - Ispričajte me.
- Kamo ideš? - Ne mogu više. Završimo ovo sad i ovdje.
Nismo još ni počeli.
Kako si?
Želiš li se prvo odmoriti?
- Jessa, ne mogu više. - Ray...
Pogledaj me.
Izdržimo još ovo pa gotovo. Molim te.
Jessa, g. Tecson neće prestati.
Dok god zna istinu, neće nas pustiti.
Znam, ali... Ray, što možemo?
- Ray... - Riješit ću to.
Ray!
Suočit ću se s time.
Jessa, oprosti što ti nisam ostvario snove.
Zaslužuješ bolji život. Vjerujem u tebe.
Možeš bolje od ovoga.
Idi. Odlazi.
A ti?
Ray...
- Ray. - Idi. Dok još možeš.
Ray!
Dame i gospodo, molim vas za pozornost.
Da, Kiefere?
Želio bih nešto reći...
- Kiefere... - Ostani tamo!
Ne približavaj se!
Samo da znate...
ne zovem se Kiefer.
Molim?
Kiefer Regalado nije moje ime.
Zovem se Raymond Cruz.
Izmislio sam ime Kiefer Regalado.
Nisam slikar.
Zaklada Sunshine?
Kvragu, i to sam izmislio.
Oprostite.
Glumio sam i izvarao sam vas.
Učinio sam to
jer smo trebali novac.
Nisam poput vas kojima je lako ostvariti snove.
Kakav god život želite, možete ga imati.
No pokušao sam.
Učinio sam to iz ljubavi prema nekome.
Tako da joj mogu
kupiti kuću iz snova kakvu je oduvijek htjela. I divan život...
Jer to je ono što radiš kad nekoga voliš.
Želiš mu olakšati život.
Ali nisam.
Nisam uspio.
Nisam.
Zato sada jedino mogu
sve priznati.
Kiefere.
Hoću reći, Raymonde.
Znaš da moramo pozvati policiju, zar ne?
- Da. - Pozovite ih.
Moramo pozvati policiju.
Gdje je Penelope?
I nju si prevario?
Wendelle! Što to on govori?
Ispričavam se, senatorice, ali prvi put čujem za ovo!
Prevario si me!
Rekao si mi da si ih odavno naslikao!
Rekao si da su tvoja djela bila na izložbama!
Pun si govana!
Ja? Učinio sam ovo jer sam bio očajan.
Ali ti si jebeno bogat i jebeno gramziv!
Dame i gospodo! Pogotovo oni koji su ispisali ček
g. Wendellu Tecsonu. Upoznajte mozak operacije!
Znao je istinu i pomoću nje nas je iskoristio!
Lažljivče! Zbilja ti dobro ide laganje!
Tebe i tvoju ženu treba optužiti za prijevaru!
Znala sam! Još otkad sam vas vidjela
kako se parite u bazenu kao divljaci! Zar ne?
Na golfu! Znao sam da nisi jedan od nas!
Zna li gđa Segovia što radite u njezinoj kući?
Čekajte. Neka netko pozove policiju!
Mogu objasniti!
PRITISNITE U SLUČAJU POŽARA
Sve ste upropastili!
- Gospodine. - Platit ćete za ovo!
- Gospodine... - Mislite da ćete samo tako otići?
I živjeti sretno do kraja života?
- Smirite se... - Začepi!
Misliš da će ti povjerovati? Da smo surađivali?
Ja sam ugledan čovjek!
A vi ste jadnici koji su željeli biti pripadnici više klase!
I žao mi je, ali moram okončati...
- ...vašu ljubavnu priču. I to odmah! - Gospodine!
Ray, moramo ići!
Ray, policija je stigla! Hajdemo!
Jessa, bježi!
Ray!
Jesi li dobro?
Jessa...
Mislila sam da ne mogu živjeti skromno,
ali sad znam da ne mogu živjeti bez tebe.
Ray, nemoj umrijeti. Trebam te.
Trebam te, Ray.
Pozovite hitnu, molim vas!
Hitnu! Nastrijelili su ga! Ray!
- Ray! - Neće umrijeti.
Kako znaš? Ti si Bog?
Jesi li ti Bog? Nisi, zar ne? Onda začepi!
Ray! Ne ostavljaj me!
- Trebam te. Žao mi je. - Zar nećemo nastaviti svatko svojim putem?
Ne! Nećemo! Povlačim to. Ray, ne ostavljaj me!
Ray!
Budalo, zašto se smiješ?
Nije me nastrijelio.
- Jebena budalo! - Jao! To boli.
- Zašto onda ležiš? - Spotaknuo sam se!
Trebao si pobjeći, a ti si se spotaknuo?
Sad mi zuji u glavi.
Tko je onda nastrijeljen?
Jebena policija! Što ste mi učinili?
Zar ne znate tko sam ja? Ja sam Wendell Tecson!
Senatorica Leah moja je prijateljica! Vaš general moj je prijatelj!
Zastupnik u Kongresu i ja bliski smo!
Predajte se odmah! Imate pravo na šutnju...
Znam! Predat ćemo se, čekajte malo!
Ja sam Jessa Baluarte...
imam 25 godina,
želim biti viša klasa,
varalica sam
i kriva sam za iskorištavanje vaše dobrote.
A najviše od svega,
kriva sam
što ne cijenim ono što imam.
Ray,
ljubavi,
oprosti mi.
Oprosti što sam tražila nešto drugo,
oprosti za snove koje sam ganjala,
ali, Ray, iskreno,
samo želim naći nekoga tko će me voljeti ovakvu.
To si ti, Ray.
Oprosti što te nisam cijenila.
Oprosti.
- Čekaj. - Što je?
- Čekaj ovdje. - Zašto?
Jessa...
Što to ona radi?
Ray...
Gospodine Raymond Cruz,
hoćete li se oženiti za mene?
Želiš se udati za mene tako da ne mogu svjedočiti protiv tebe?
Želim se udati za tebe zato što te volim, budalo.
Udat ćeš se za mene? Iako smo siromašni?
- Više ne želim biti bogata. - Ali sad sam kriminalac.
I ja. Imat ćemo iste majice!
A vila?
Baš me briga! Zatvor je ionako veći.
Što sad?
Nećemo se vidjeti neko vrijeme.
Baš me briga! Samo želim biti gđa Cruz!
Daj, pristani! Bože!
Pristani!
Čak ti i policajci govore da pristaneš!
Da!
- Volim te. - Ja tebe više.
- Ja tebe više volim. - Ja tebe.
- Više te volim. - Ja tebe više.
Los geht's!
Smijemo li vas sad uhititi?
Kad završite, uđite u auto, može?
GODINAMA POSLIJE...
- Divno, zar ne? - Da.
Cvijeće koje si donio savršeno je.
- Ti si savršena. - Zbilja?
I zgodna.
Bilo bi lijepo
u budućnosti ovdje slaviti rođendane naše djece, zar ne?
U pravu si. Lijepo je.
- Znaš što mislim? - Što?
Mislim da ćeš biti super mama.
A ti savršen tata.
Jessa! Ray!
- Nešto smo gledali, oprostite. - Oprostite.
Sviđa mi se što ste učinili s kućom.
Divno ste je uredili.
- Hvala. - Hvala, gospođo.
Zbilja znate što klijent želi.
Kako to?
- Iskustvo! - Kako god, završite ovdje.
Kupac uskoro dolazi.
- Čuvajte se. - Doviđenja, hvala.
- Idemo? - Idemo!
- Možeš? - Mogu.
Prijevod titlova: Željka Ljubičić Berić